El Nadal alternatiu arriba a la Casa de la Joventut de Paterna
15/12/2016

# El Nadal alternatiu arriba a la Casa de la Joventut de Paterna

[![Ayuntamiento de Paterna iluminado](/images/noticias/2016/12/ayto-iluminado.jpg)](/images/noticias/2016/12/ayto-iluminado.jpg)

15.12.2016

El divendres 16 de desembre a les 21:30 h tindrà lloc un festival gratuït de música punk en l'esplanada del coetòdrom

L'Ajuntament de Paterna, a través de la Casa de la Joventut, donarà la seua especial benvinguda al Nadal este divendres 16 de desembre, amb un festival gratuït que comptarà amb l'actuació de diferents grups alternatius de música punk i hardcore.

A partir de les huit de la vesprada, l'esplanada del cohetódromo acollirà el "Punk&Xmas Party" en la que els assistents disfrutaran de les actuacions de les bandes One Life One Sentence, Els Re-Sonators, The Fingersmiths, Retrace the Lines, Krang i Copa Turbo.

Però a més de música, durant les festes nadalenques, els jóvens de Paterna podran disfrutar de diferents activitats i jocs que tindran lloc en la Casa de la Joventut. El 27 i 28 de desembre de 18 a 20 h es realitzarà un taller d'animació i efectes especials i el dijous 29 un de cuina en què els jóvens majors de 14 anys, aprendran receptes de típics plats nadalencs.

A més també se celebrarà una vesprada de videojocs en grups el 27 de desembre i campionats de jocs de taules amb clàssics com el Catán, Carcassone, Virus o Jungle Speed les vesprades del 28, 29 i 30 de desembre.

"Voliem oferir als jóvens de Paterna una alternativa d'oci durant les vacacions, amb una variada programació d'activitats, així com un lloc en què poder reunir-se i fraternizar" hi ha assenyalat el regidor de Joventut, José Manuel Mora.

I en eixe sentit, del 27 al 30 de desembre tindrà lloc el Matí Jove dirigit a xiquets i xiquetes entre 13 i 15 anys que tal com ha explicat el regidor Mora "consisteix un campament urbà de dia en què els adolescents podran participar en tallers i disfrutar amb jocs a l'aire lliure i excursions".

Per a participar en els tallers nadalencs, els interessats hauran d'inscriure's en la Casa de la Joventut en horari d'atenció, dimarts i dijous d'11 a 13.30 h i de dilluns a divendres de 17 a 20.30 h.